Bep bloaz e vez kinniget kentelioù brezhoneg gant KEAV. Met arabat disoñjal ez eo KEAV ur staj maz eo ar brezhoneg ar yezh nemeti a vez graet ganti. An holl a ra eta gant ar brezhoneg e pep degouezh. Er sizhunvezh kentañ zo bet aozet 5 strollad diouzh live ar stajidi ha 2 rummad kentelioù war danvezioù ispisial : Studiañ pouez-mouezh ha distagadur ar brezhoneg ha Penaos sevel ur sitcom. En eil sizhunvezh zo bet aozet 4 strollad diouzh live ar stajidi ha 3 rummad kentelioù war danvezioù ispisial : Studiañ pouez-mouezh ha distagadur ar brezhoneg (live 2), Implijout ar video evit sevel filmoù berr hag ar Chazetenniñ.